Olav Tryggvason otsustas kogu Norra oma võimu alla  ühendada. Ühiseks riigiusuks pidi saama ristiusk. Trondheimis kutsus Olav kokku rahvakoosoleku. Kui ta oma tulise jutluse oli lõpetanud, tegid trondheimlaste vanemad talle ettepaneku panna jumalate vägevus proovile. Olav vaikis. Temaga oli kaasas vaid väike hulk inimesi.. Kuid Olav tuli Trondheimi tagasi järgmisel aastal tugeva väeüksuse saatel. Ta tegi näo, otsekui oleks ta tahtnud nendega usuküsimuste üle jälle nõu pidada. Trondheimlased juhtisid ta Thori templi juurde. Templi uksel tekkis rüselus. Olav  tormas sisse ja hetkega olid templis kõik iidolid puruks pekstud. Trondheimlased nõustusid ristimise vastuvõtmisega, kuid nõudsid endale õigust oma nõrgad vastsündinud hukata; veretasu säilitada. Ja ka õigust ennast ära tappa, kui elust tüdinud ollakse. Ristiusk seda kõike ei luba. Inimese suurust nähakse selles, kuidas ta suhtub viletsaisse; kuidas ta oma viha talitseb ja kuidas ta on üle oma kannatusist.